Τόμας Μύντσερ

Ο Τόμας Μύντσερ (γερμ.: Thomas Müntzer, 21 Δεκεμβρίου 1489 – 27 Μαΐου 1525) ήταν Γερμανός θεολόγος και σημαντική προσωπικότητα της πρώιμης εκκλησιαστικής μεταρρύθμισης του 16ου αιώνα.

Αρχικά εντάχθηκε στο κίνημα του Μαρτίνου Λούθηρου, όμως αργότερα ήρθε σε αντιπαλότητα με το Λουθηρανισμό. Λαμβάνοντας εξίσου αποστάσεις από την Ρωμαιοκαθολική εκκλησία, τάχθηκε ενάντια στην φεουδαρχική εξουσία της κεντρικής Γερμανίας, κηρύσσοντας πως "οι αφέντες κάνουν μόνοι τους εχθρό τους τους φτωχούς"Wilhelm Zimmerman, Bauernkrieg, II, σελ. 75. Αναδείχθηκε σε ηγέτη της θρησκευτικής και κοινωνικής εξέγερσης των αγροτών και των κατώτερων τάξεωνΝέστωρ Κόαν, Μαρξισμός. Για πάντα νέος, εκδόσεις Γνώση, Αθήνα 2011, σελ. 67. που οδήγησε στον Πόλεμο των Χωρικών. Συνελήφθη στις 15 Μαΐου 1525 στη Μάχη του ΦρανκενχάουζενTom Scott, Thomas Müntzer, 1989., βασανίστηκε και στις 27 Μαΐου εκτελέστηκε με αποκεφαλισμόΦρίντριχ Ένγκελς, Ο Πόλεμος των Χωρικών στη Γερμανία, Σύγχρονη Εποχή, Αθήνα 2012, σελ. 150..

Στο Μύντσερ αποδίδεται η γνωστή φράση omnia sunt communia (όλα είναι κοινά)Καρλ Κάουτσκυ, Ιγκόρ Σαφάρεβιτς, Ραούλ Βάνεγκεμ, Θαβωρίτες - Τόμας Μίντσερ - Αναβαπτιστές, εκδόσεις Ανάκαρα, Θεσσαλονίκη 2011, οπισθόφυλλο..

Υποσημειώσεις

Κατηγορία:Θρησκευτικά πρόσωπα και προσωπικότητες
Κατηγορία:Γερμανοί μεταρρυθμιστές
Κατηγορία:Προτεστάντες θεολόγοι
Κατηγορία:Γερμανοί θεολόγοι